Ferrari Enzo

Ferrari Enzo je superšportový automobil s karosériou Berlinetta, vyrábaný talianskou automobilkou Ferrari v rokoch 2002 až 2004. V limitovanej edícii bolo vyrobených spolu 400 kusov, ktoré Ferrari predávalo iba vybraným zákazníkom (jeden kus dostal dokonca aj pápež). Ferrari Enzo nesie meno po Enzovi Ferrarim – zakladateľovi automobilky Ferrari. Model Enzo využíva technológie z Formuly 1, ľahkú a pevnú karosériu z karbónového monokoku a dvanásťvalcový motor – Tipo F140B, ktorý vyprodukuje výkon 660 koní, krútiaci moment 657 Nm a to umožňuje dosiahnuť maximálnu rýchlosť /h a zrýchlenie z nuly na /h za 3,27 s.

Špecifikácia

Motor, prevodovka a brzdy 

Ferrari Enzo používa 65-stupňový, šesťlitrový () vidlicový dvanásťvalec – Tipo F140B. Motor produkuje 660 PS (485 kW; 651 hp) a 657 Nm točivého/krútiaceho momentu. Využíva elektronické priame vstrekovanie Bosch Motronic ME7 cez rozvody DOHC so štyrmi ventilmi na valec. 

Enzo už nie je dostupné s klasickou 6-rýchlostnou manuálnou prevodovkou, iba s poloautomatickou sekvenčnou prevodovkou, prevzatou z monopostov F1 (t. j. prevodovka je automatická, ovládaná pádlami pod volantom). Dokáže preradiť už za 0,15 s.

Prevodové pomery

Keramické brzdy pochádzajú od firmy Brembo (483 a  kotúče) a dokážu vozidlo zastaviť za menej než . Vďaka kvalitnému materiálu a vnútornému chladeniu odolávajú veľkým teplotám a zaťaženiu, teda dokážu Ferrari Enzo kvalitne spomaľovať aj v náročných podmienkach.

Karoséria a interiér 

Ferrari Enzo má karosériu vyrobenú z uhlíkového vlákna – karbónového monokoku, preto je veľmi pevná a zároveň ľahká. Je aerodynamicky tvarovaná a vytvára veľký prítlak už pri nízkych rýchlostiach – vďaka tomu môže Ferrari Enzo prechádzať zákruty väčšou rýchlosťou a lepšou stabilitou. Interiér od predošlých modelov výrazne pokročil (F40,F50...). Je vybavený vyhrievaním okien, automatickou klimatizáciou a v cele vozidlo disponuje množstvom elektronických systémov – kontrola trakcie, stability, prešmyku... V aute sú štandardom kožené, elektronicky nastaviteľné sedadlá a iné vymoženosti, čo však malo nepriaznivý vplyv na hmotnosť vozidla.

Výkony a parametre

Iné verzie

Ferrari FXX 
Ferrari FXX je špeciálna verzia základného Enza určená na okruhy. Má motor 6,3 L V12, ktorý vyprodukuje 800 koní teda približne 590 kilowattov pri 9 500 ot./min. Má novú superrýchlu prevodovku a nové brzdy Brembo. Jeho počiatočná cena bola 1,3 mil. €. Maximálna rýchlosť vystúpila na viac než /h.

Ferrari P4/5 by Pininfarina 

Ferrari P4/5 Pininfarina je špeciálna jednorazová verzia Ferrari Enzo od Pininfarina. Objednal si ho a financoval Američan James Glickenhaus. Jeden kus bol vytvorený v roku 2006 v Turíne v Taliansku. Čiastočne pripomínalo Ferrari P, Ferrari 330 P3/4 a P4 (všetky tri boli pretekárske špeciály). P4/5 sa dosiahlo rýchlosť /h za menej než 3 sekundy a maximálnu rýchlosť viac než /h.

Maserati MC12 

V tej dobe bolo Ferrari vlastníkom Maserati. Preto sa firma rozhodla oživiť značku Maserati a zostaviť model postavený na platforme Ferrari Enzo – Maserati MC12. MC12-tka je výkonnejšia, rýchlejšia a horšie vybavená ako Enzo, dá sa označiť ako cestná verzia pretekárskeho auta.

Ferrari FXX Evoluzione 
Ide ešte o vylepšenú čisto pretekársku verziu Ferrari FXX. Má o 60 koní viac, je ľahšia a jeho maximálna rýchlosť dosahuje takmer /h. Zrýchlenie z nuly na /h dosiahne za asi 2,5 s.

Maserati Birdcage 75th 

Je koncept navrhnutý Pininfarinou na 75. výročie automobilky Maserati. Bol predstavený na autosalóne v Ženeve v roku 2005 a považuje sa za „bratranca“ Ferrari P4/5. Má 700 koní a vylepšenú aerodynamiku, jeho maximálna rýchlosť údajne dosahuje až /h a zrýchlenie 0 – /h dosiahne za menej než 2,9 s. Je to však iba koncept – prototyp a pravdepodobne sa nikdy nebude sériovo vyrábať.

Maserati MC12 Corsa 

Je to pretekárska verzia Maserati MC12. Nazýva sa aj Maserati MC12 GT1 alebo iba Maserati MC12 GT, zúčastnila sa a vyhrala 2005 FIA GT Manufacturers Cup, pričom porazila aj výkonnejšie Ferrari FXX. Maserati MC12 GT1 Corsa má 755 PS teda 555 kW pri 8 000 ot./min. čo je o 122 koní viac ako má základná MC12-tka.

Iné projekty 

Enzo
Športové automobily
Automobily s motorom v strede a zadným náhonom